भारत सरकार के एक भारत श्रेष्ठ भारत  की निगरानी के लिए गठित मंत्रियों के समूह ने केंद्रीय शिक्षा मंत्री श्री रमेश पोखरियाल 'निशंक' की अध्यक्षता में एक भारत श्रेष्ठ भारत  कार्यक्रम की प्रगति की समीक्षा के लिए एक उच्च-स्तरीय बैठक की।
केंद्रीय सूचना और प्रसारण मंत्री श्री प्रकाश जावड़ेकर, युवा मामलों और खेल राज्य मंत्री  और अल्पसंख्यक मामलों के राज्य मंत्री श्री किरेन रिजिजू और संस्कृति और पर्यटन राज्यमंत्री  श्री प्रहलाद सिंह पटेल समीक्षा बैठक में शामिल हुए। उच्च शिक्षा और सूचना एवं प्रसारण सचिव, श्री अमित खरे, खेल सचिव, श्री रवि मित्तल और पर्यटन, संस्कृति, युवा मामले, खेल आयुष, रक्षा, रेलवे, महिला और बाल विकास,एमएसएमई, कृषि और गृह मंत्रालय के वरिष्ठ अधिकारियों ने बैठक में भाग लिया।
सचिव, श्री अमित खरे ने साझेदार मंत्रालयों की ईबीएसबी गतिविधियों को रेखांकित करने वाली एक विस्तृत प्रस्तुति दी। ईबीएसबी के अब तक के कार्यान्वयन पर मंत्री समूह को जानकारी देते हुए, श्री अमित खरे ने कहा कि सभी साझेदार मंत्रालयों को ईबीएसबी कार्यक्रम को बड़े जन आंदोलन में बदलने के लिए ठोस और समन्वित प्रयास करने होंगे। उन्होंने बताया कि छह और मंत्रालयों पर्यावरण, वन और जलवायु परिवर्तन मंत्रालय, आयुष मंत्रालय, महिला और बाल विकास मंत्रालय, कृषि मंत्रालय, कपड़ा मंत्रालय और एमएसएमई मंत्रालय को इस कार्यक्रम में शामिल किया गया है।
श्री पोखरियाल ने कहा कि प्रधानमंत्री श्री नरेंद्र मोदी ने परिकल्पना की है कि ईबीएसबी कार्यक्रम देशवासियों को एकजुट करेगा और लोगों में सद्भाव और संबंधों को बढ़ावा देगा। इस वर्ष 25 अक्टूबर को "मन की बात" कार्यक्रम के दौरान, प्रधानमंत्री ने देशवासियों से ईबीएसबी वेबसाइट पर जाने और वेबसाइट के रेसिपी कॉर्नर पर स्थानीय व्यंजन रेसिपी अपलोड करने की अपील की थी। मंत्री जी ने कहा कि देश के लोगों ने इसमें अत्यधिक रुचि दिखाते हुए इसमें सक्रिय रूप से भाग लिया और 1000 से अधिक व्यंजनों की रेसेपी को पोर्टल पर अपलोड किया गया।
श्री पोखरियाल ने जोर देते हुए कहा कि देश की आजादी के 75वें वर्ष के उपलक्ष्य में ईबीएसबी कार्यक्रम को आगे ले जाना चाहिए। इस संबंध में, उन्होंने प्रत्येक साझेदार मंत्रालय से सुझाव देने और नई पहल करने के लिए एक कार्य योजना तैयार करने का अनुरोध किया, जिसे ईबीएसबी के तहत अमल में लाया जा सके। उन्होंने हिस्सा लेने वाले मंत्रालयों से आग्रह किया कि वे ईबीएसबी के तहत उप विषयों की पहचान करें और ईबीएसबी आयोजनों का एक वार्षिक कैलेंडर तैयार करें। उन्होंने कहा कि मंत्रालयों द्वारा आयोजित ईबीएसबी गतिविधियों की प्रगति की समीक्षा हर तीन महीने में की जाएगी।
नई शिक्षा नीति के बारे में बोलते हुए, मंत्री जी ने कहा कि नई शिक्षा नीति छात्रों को रोचक गतिविधियों में शामिल करके विभिन्न भाषाओं को सीखने पर जोर देती है जिससे उन्हें विभिन्न भाषाओं की बेहतर समझ प्राप्त हो। मंत्री जी ने कहा कि 'आज का वाकया' एक बहुत अच्छी पहल है जिसे और मजबूत बनाने की जरूरत है।
श्री प्रकाश जावड़ेकर ने जोर देते हुए कहा कि जनता के बीच ईबीएसबी की व्यापक ब्रांडिंग की जानी चाहिए। श्री प्रहलाद सिंह पटेल ने बताया कि ईबीएसबी को बढ़ावा देने के लिए, मंत्रालय ने पहले ही 100 पर्यटन स्थलों की पहचान की है, जहां शैक्षणिक संस्थान इन क्षेत्रों के बारे में छात्रों को ज्ञान प्रदान करने के लिए साइटों, उनके इतिहास, वैज्ञानिक योगदान, परंपराओं और साहित्य का अध्ययन कर सकते हैं।
श्री किरेन रिजिजू ने कहा कि युवा राष्ट्रीय एकता शिविर देश भर के युवाओं में ईबीएसबी की भावना को बढ़ावा देने के लिए महत्वपूर्ण है। उन्होंने सभी से एकजुटता के साथ एक भारत श्रेष्ठ भारत के सार और जनादेश को आगे बढ़ाने का आह्वान किया।
साझेदार मंत्रालयों / विभागों द्वारा ईबीएसबी पर की गई प्रमुख पहल :
स्कूल शिक्षा और साक्षरता विभाग
· 1.55 करोड़ छात्रों ने स्कूली पाठ्यक्रम के हिस्से के रूप में ईबीएसबी की गतिविधियों में भाग लिया।
· 1,46,766 सीबीएसई और अन्य स्कूलों में ईबीएसबी क्लब का गठन हुआ
· भोपाल में कला उत्सव कार्यक्रम में 8 करोड़ से अधिक छात्रों ने भाग लिया, बैंड्स प्रतियोगिता राष्ट्रीय एकता दिवस, "एक भारत श्रेष्ठ भारत पर्व", मातृभाषा दिवस, भाषा संगम और महामारी से पहले आयोजित विभिन्न सांस्कृतिक कार्यक्रम
· ऑनलाइन कक्षाओं, व्हाट्सएप वीडियो कॉल के माध्यम से ईबीएसबी विषय पर चर्चा
· फिट इंडिया सेल के समन्वय के साथ भारत के स्वदेशी खेलों पर ऑनलाइन वीडियो श्रृंखला।
· युग्मित राज्यों के बीच ऑनलाइन क्विज और निबंध प्रतियोगिता
उच्च शिक्षा विभाग
· उच्च शिक्षा प्राप्त कर रहे 15 लाख छात्रों ने ईबीएसबी की गतिविधियों में भाग लिया
· 5 युवा उत्सव और 16 छात्र विनिमय कार्यक्रम आयोजित किए गए
· उच्च शिक्षा संस्थान में ईबीएसबी के तहत 980 से अधिक ऑनलाइन गतिविधियां
· 1488 संस्थानों ने ईबीएसबी क्लब की स्थापना, 809 ईबीएसबी दिन मनाए गए
संस्कृति मंत्रालय
· राष्ट्रीय संस्कृती महोत्सव जिसे अब एक भारत श्रेष्ठ भारत महोत्सव कहा जाता है, इसका आयोजन मध्य प्रदेश के जबलपुर में भव्य स्तर पर किया गया
· कोविड से पहले 18 सांस्कृतिक कार्यक्रम, 11 प्रदर्शन-सह-उपाख्यान, राष्ट्रीय संस्कृति महोत्सव का आयोजन
· आंचलिक सांस्कृतिक केंद्रों द्वारा 60 से अधिक ऑनलाइन गतिविधियों का आयोजन
· भारतीय पुरातत्व सर्वेक्षण ने 22 विश्व धरोहर स्थलों, 25 अन्य महत्वपूर्ण स्मारकों के बारे में जानकारी संकलित की, 17 राज्यों / संघ शासित प्रदेशों के स्मारकों पर प्रकाशन और 16 राज्यों / यूटी के स्मारकों के लिए डिजिटल सामग्री का विकास
· साहित्य अकादमी द्वारा 5 पुस्तकें राज्यों की भाषा में अनुवादित और प्रकाशित
पर्यटन मंत्रालय
· माईगाव.कॉम के माध्यम से प्रत्येक राज्य / केंद्रशासित प्रदेश में 15 दिनों के लिए प्रश्नोत्तरी प्रतियोगिता का आयोजन। 2,27,369 लोगों ने लिया भाग
· भारत पर्व, भारत पर्यटन मार्ट 2019, इंफाल
· देश में पर्यटन के विभिन्न पहलुओं पर आयोजित 61 देखो अपना देश वेबसीरीज, ईबीएसबी पोर्टल पर लिंक
खेल विभाग
· मार्च 2020 तक 36 ज़ोनल चैंपियनशिप में क्षेत्र की राजकीय टीमों के क्षेत्ररक्षण की अनूठी अवधारणा के साथ लगभग 2250 खिलाड़ियों की भागीदारी
· शूटिंग बॉल, सकाय, मल्लखंब, टग ऑफ वार, कलारीपयट्टू, खो-खो जैसे शारीरिक और स्वदेशी खेलों के बारे में डिजिटल माध्यमों से जागरूकता फैलाना
· पंद्रह स्वदेशी खेलों जैसे गतका, रोलबॉल, रस्साकशी, कलारीपयट्टु, थांग-ता, खो खो, मल्लखंब, शूटिंग बॉल, सकाय, कबड्डी, गिल्ली डंडा, सिक्किम तीरंदाजी, छाउ और पाइका अखाड़ा, धोप और कौड़ी और कुश्ती अखाड़ा खेलों पर 35 वृत्तचित्र बनाये गए और सोशल मीडिया प्लेटफ़ॉर्म पर लाइव स्ट्रीम किये गये
· एक भारत श्रेष्ठ भारत वेबसाइट  के डिजिटल भंडार पर अपलोड किया गया, डीडी स्पोर्ट्स चैनल पर प्रसारित
युवा मामले विभाग
नेहरू युवा केंद्र संगठन 
· 6956 प्रतिभागियों के साथ मार्च 2020 तक 69 कार्यक्रम
· यूट्युब वीडियो / सोशल मीडिया प्लेटफ़ॉर्म के माध्यम से युग्मित राज्यों के 1 लाख से अधिक छात्रों ने भाग लिया और भोजन, संस्कृति, इतिहास, पर्यटन आदि के बारे में सीखने जैसी ऑनलाइन गतिविधियों में हिस्सा लिया
सूचना और प्रसारण मंत्रालय
· विभिन्न सोशल मीडिया प्लेटफॉर्म के माध्यम से ईबीएसबी की उपस्थिति
· पर्यटन मंत्रालय की देखो अपना देश वेबिनार श्रृंखला मीडिया के माध्यम से लोकप्रिय
· डीडी न्यूज पर ईबीएसबी विषय पर 30 मिनट का साप्ताहिक कार्यक्रम
· क्षेत्रीय आउटरीच ब्यूरो के माध्यम से प्रदर्शनियों सहित एकीकृत संचार कार्यक्रम और विशेष कार्यक्रम
· ईबीएसबी के विभिन्न विषयों पर वेबिनार - सांस्कृतिक एकीकरण गतिविधियों में विविधता, परंपराओं और विभिन्न राज्यों के हस्तशिल्प को बढ़ावा देना।
रक्षा मंत्रालय
· 22 सैनिक स्कूलों द्वारा साझेदार राज्यों की भाषा में 185 से अधिक गीतों का अनुवाद - 3754 से अधिक छात्रों ने भाग लिया
· एसएस द्वारा बीजापुर, चित्तौड़गढ़, पूर्वी सियांग, गोपालगंज, झांसी, कपूरथला, कालिकिरी, कुंजपुरा, नालंदा, रेवाड़ी, सतारा और तिलैया में कर्नाटक की क्षेत्रीय / भौगोलिक कारकों, पारंपरिक और कृषि प्रथाओं, कृषि कारक, त्योहार, पोशाक, भोजन और विरासत की जानकारी का आदान-प्रदान, 1,132 छात्रों ने भाग लिया
गृह मंत्रालय
· सीएपीएफ इकाइयों जैसे सशस्त्र सीमा बल , केंद्रीय औद्योगिक सुरक्षा बल , केंद्रीय रिजर्व पुलिस बल , असम राइफल्स, भारत-तिब्बत सीमा पुलिस  और सीमा सुरक्षा बल  द्वारा अक्टूबर 19 से मार्च 20 के दौरान सांस्कृतिक कार्यक्रम, नुक्कड़ नाटक, खाद्य उत्सव जैसे कार्यक्रमों का आयोजन किया गया, जिसमें 1.12 लाख से अधिक व्यक्तियों ने भाग लिया
· केंद्रीय सशस्त्र अर्धसैनिक बल - आईटीबीपी, सीआरपीएफ, सीआईएसएफ और एसएसबी ने एक भारत श्रेष्ठ भारत के तहत भाषा सीखने को बढ़ावा देने के लिए आज का वाक्य के तहत अपनी वेबसाइटों पर प्रतिदिन विभिन्न भारतीय भाषाओं में एक वाक्य प्रदर्शित किया।
· इसके अतिरिक्त, विभिन्न सार्वजनिक स्कूलों और केंद्रीय विद्यालयों में, विभिन्न भाषाओं में 50 से अधिक प्रश्नोत्तरी प्रतियोगिताओं / ब्लॉग प्रतियोगिताओं का आयोजन, विभिन्न भाषाओं में अक्षर, गीत, नीतिवचन और 100 वाक्यों के लिए आईटीबीपी शिविरों से कार्य किया गया।
रेल मंत्रालय
· एक भारत श्रेष्ठ भारत  प्रतिभागियों के लिये यात्रा रियायत की प्रक्रिया को सरल बनाया गया। विशेष मामले में, 5000 रुपये की मासिक आय सीमा की शर्त में छूट के साथ ईबीएसबी के प्रतिभागियों के लिये रियायत का लाभ